**Príspevok na rekreáciu – Novela zákona o podpore cestovného ruchu**

Vážená sestra / Vážený brat,

v ozname zo dňa 20. 03. 2019 zverejnenom na stránkach ECAV na Slovensku sme Vás informovali o Novele zákona v súvislosti s podporou cestovného ruchu na Slovensku. Nakoľko v uvedenom termíne bola záležitosť o poskytnutie príspevku na rekreáciu zamestnancom v riešení, uvádzame doplňujúce informácie.

**Zákon č. 91/2010 Z.z. o podpore cestovného ruchu***(§ 2 písm. d)*

d) **prenocovaním –** prenocovanie fyzickej osoby v zariadení prevádzkovanom ekonomickým subjektom poskytujúcim služby prechodného ubytovania, za ktoré odviedol obci miestnu daň za ubytovanie.

**Zamestnávateľ poskytne príspevok na rekreáciu***( § 152a ods. 1 ZP)*

- zamestnancovi, ktorého pracovný pomer u zamestnávateľa trvá nepretržite

najmenej **24 mesiacov,**

- **na jeho žiadosť –** tlačivo žiadosti o poskytnutie príspevku na rekreáciu sa

nachádza v prílohe tohto oznamu,

- v sume 55 % oprávnených výdavkov;maximálna suma príspevku

 zamestnávateľa **na kalendárny rok** je**275,- €**,táto suma nepodlieha daňovej

a odvodovej povinnosti,

- zamestnancovi, ktorý má dohodnutý pracovný pomer na **kratší** pracovný čas,

 sa najvyššia suma príspevku zníži v pomere zodpovedajúcom kratšiemu

pracovnému času.

Nárok na príspevok má aj zamestnanec v pracovnom pomere, ktorý trvá ku dňu začatia rekreácie nepretržite najmenej 24 mesiacov a je na materskej či rodičovskej dovolenke.

Príspevok sa nekráti, ak ide o zamestnanca, ktorému v priebehu roka skončí pracovný pomer.

Splnenie podmienok na poskytnutie príspevku sa posudzuje ku dňu začatia rekreácie.

**Príspevok na rekreáciu zamestnancov***(§ 152a ods. 3 ZP)*

Zamestnanec môže za kalendárny rok požiadať o príspevok na rekreáciu len **u jedného** zamestnávateľa. Zamestnanca, ktorý požiada o príspevok **nemožno** žiadnym spôsobom **znevýhodniť** v porovnaní so zamestnancom, ktorý o tento príspevok nepožiada.

*- zamestnanec si môže v priebehu roka uplatniť nárok na príspevok* ***viackrát –***

*pokiaľ nevyčerpá sumu 275,- €,*

- *o príspevok môže požiadať len u jedného zamestnávateľa aj opakovane do*

*maximálnej výšky,*

- *ak zamestnanec v kalendárnom roku realizuje rekreácie v celkovej hodnote*

*500,- €, zamestnávateľ mu bude povinný 55 % výdavkov na tieto rekreácie*

*uhradiť (55% z 500,- € je 275,- €, čo je maximálny ročný príspevok*

*zamestnávateľa na rekreáciu),*

*- ak má zamestnanec dohodnutý pracovný pomer na „polovičný úväzok“,*

*zamestnávateľ je povinný mu prispieť na rekreáciu maximálne sumou 137,50 €*

*za kalendárny rok.*

**Oprávnené výdavky**

**1./ -** *§ 152a ods. 4 ZP*

Oprávnenými výdavkami sú preukázané výdavky zamestnanca na:

a) služby cestovného ruchu spojené s ubytovaním najmenej na dve prenocovania

na území SR,

b) pobytový balík obsahujúci ubytovanie najmenej na dve prenocovania

a stravovacie služby alebo iné služby súvisiace s rekreáciou na území SR,

c)ubytovanie najmenej na dve prenocovania na území SR, ktorého súčasťou

 môžu byť stravovacie služby,

d) organizované viacdenné aktivity a zotavovacie podujatia počas školských

prázdnin na území SR pre:

 - dieťa zamestnanca navštevujúce základnú školu alebo niektorý z prvých

 štyroch ročníkov gymnázia s osemročným vzdelávacím programom,

 - za dieťa zamestnanca zverené zamestnancovi do náhradnej starostlivosti na

 základe rozhodnutia súdu alebo dieťa zverené zamestnancovi do starostlivosti

 pred rozhodnutím súdu o osvojení alebo

 - iné dieťa žijúce so zamestnancom v spoločnej domácnosti *(§ 40 ZP)*

Oprávnenými výdavkami sú aj preukázané výdavky zamestnanca na manžela a dieťa –podľa ust. § 152a ods. 5 ZP.

Služby cestovného ruchu *(len SR)*

*K službám v oblasti cestovného ruchu možno zaradiť tieto:*

*- ubytovacie služby,*

*- stravovacie (pohostinské) služby,*

*- služby cestovných kancelárií a cestovných agentúr,*

*- sprievodcovské služby,*

*- prepravné služby (cestná doprava, železničná doprava, letecká doprava,*

 *doprava po vode, lanovky a vleky)*

*- informačné služby,*

*- športovo – rekreačné služby, kúpeľné a zdravotné služby, wellness služby,*

*- animačné služby,*

*- kongresové služby a iné.*

Oprávnené výdavky

- účtovný doklad –**faktúra**, vystavená na meno zamestnanca v rekreačnom

zariadení, resp. v cestovnej agentúre,

- pokladničný príjmový doklad s menom zamestnanca,

- doklad z registračnej pokladnice, na ktorom bude uvedené meno zamestnanca,

- zamestnanec doloží potvrdenie o zaplatení rekreácie aj o:

-         kópiu účtu žiadateľa o rekreačný príspevok, z ktorého bola rekreácia zaplatená,
-         ak je platba uskutočnená formou zálohovej faktúry, je nutné doložiť aj kópiu výpisu z účtu o úhrade,
-         ak je úhrada cez zľavový portál, nestačí poznámka, že pobyt bol uhradený elektronicky bezhotovostne, je potrebné doložiť potvrdenie o zaplatení (vždy musí byť celková zaplatená suma zdokladovaná buď výpisom z účtu žiadateľa, alebo pokladničným dokladom) neuhrádzať z účtov kamarátov a detí…

- zamestnávateľ preplatí ubytovanie vo všetkých ubytovacích zariadeniach na

 Slovensku, ak má zamestnanec na príspevok nárok,

- zamestnanec v nich musí prespať minimálne dve noci – každú z nich pri tom

 môže stráviť v inom hoteli či penzióne, zamestnávateľ preplatí aj stravovanie

 alebo iné služby, ktoré sú súčasťou ubytovania, účty z reštaurácií, ak to bude na jednej faktúre, (napr. skipass, strava a iné...) nemôžu byť zakúpené v inom zariadení, ako je žiadateľ o príspevok ubytovaný.

Upozornenie:

- doklad z registračnej pokladnice, na ktorom bude perom dopísané meno

 zamestnanca nie je možné akceptovať,

- doklady z reštaurácií mimo zariadenia, v ktorom nie je žiadateľ ubytovaný nemožno k faktúre priložiť, nebudú akceptované.
- v dňoch, keď si zamestnanec uplatňuje príspevok na rekreáciu, je dôležité nezabudnúť si dať podpísať dovolenkový lístok na pracovné dni, počas ktorých čerpá rekreáciu.
- ak plánujete využiť čerpanie rekreačného príspevku koncom roka, je potrebné túto skutočnosť oznámiť na mzdové oddelenie v predstihu najneskôr do 15.decembra příslušného roku, nakoľko čerpanie finančných prostriedkov musí zamestnávateľ nahlásiť Ministerstvu kultúry SR vždy do 18 - 20. decembra príslušného roka.

**Preukázanie oprávnených výdavkov***(§ 152a ods. 6 ZP)*

1. Ak nebol príspevok na rekreáciu poskytnutý prostredníctvom rekreačného poukazu, zamestnanec preukáže zamestnávateľovi oprávnené výdavky najneskôr do **30 dní** odo dňa skončenia rekreácie predložením účtovných dokladov, ktorých súčasťou musí byť **označenie zamestnanca**.

Po uplynutí 30-dňovej lehoty nemožno príspevok uhradiť.

1. Zamestnávateľ poskytne zamestnancovi príspevok na rekreáciu po predložení účtovných dokladov v najbližšom výplatnom termíne určenom

u zamestnávateľa na výplatu mzdy, ak sa zamestnávateľ nedohodne so zamestnancom inak.

* + *zákon určuje, v akom termíne má zamestnávateľ uhradiť oprávnené výdavky zamestnanca, pričom sa počíta aj s možnosťou dohody na inom termíne,*
1. Ak nebol príspevok na rekreáciu poskytnutý prostredníctvom rekreačného poukazu, **na žiadosť zamestnanca** sa príspevok na rekreáciu, ktorá začala v jednom kalendárnom roku a nepretržite trvá v nasledujúcom kalendárnom roku, bude považovať za príspevok na rekreáciu za kalendárny rok, v ktorom rekreácia začala.
	* *zamestnávateľ uschováva účtovné doklady pre daňové potreby.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V prípade akýchkoľvek nejasností kontaktujte telefonicky mzdové oddelenie GBÚ.

*Referát ľudských zdrojov / 22. 01. 2020*